**Сочинение**

***«Ч1ал хуьнин карда хизандин метлеблувал»***

 **Регьбер: Балиева Нарима З.**

 **2023й**

  Дидед ч1ал,вун дидени я ,Ватанни,

                                                   Муг авуна уьмуьр физвай маканни.

 Балугъдивай яд галачиз акъвазиз тежедайди хьиз,инсандивайни ч1ал галачиз инсан яз акъвазиз жедач.

 Хизан,аялдиз тербияламиш жедай тамам шарт1ар авай жемятдин пай я. Хизандин тербия,аял ч1ехи авун патал вири къуватар эцигзавай система я.

 Вири вахтара аялар хизандин дибдин девлет яз, дидевал ,дишегьлидин умуьрдин рехъ гужлу ийизвай кьилин метлеблувал ,къиметлувал яз гьисабзава.

 Гьелбетда,зегьмет алачиз хизанда аял тербияламишиз жедач. Тербия, инсаният амай кьван вилик физвай уьмуьрлух жерге я.

 Дуьз,миллетдин тербия ,иллаки виридан куьмекдалди гуз жеда.

    Гьавиляй,ч1ал чир хьун ,им уьмуьрдин къене,хизанда,мектебда кьилин метлеб я. Инсаниятда ч1алалай багьа девлет авач.Иллаки ч1алай ,чаз халкьдин къилихар, зигьин,тарих, адетар ва къайдаяр,тежриба ва акьул аквазва.

Дидед ч1ал,инсандиз ганвай къимет авачир кьван пай я.

Ч1ал ,халкьдин руьгь я ,лагьай гафар,гьак1ан гафар туш.

Вири халкьари жуван хайи ч1алан куьмекдалди,несилрилай несилралди дуьньядиз килигунин тегьер ,культурадин девлетар агакьарзава.

Анжах,хайи ч1ала инсанрин руьгьер садарзава. Дидед ч1ал,баладиз виридалай шадвал гудай ,гъавурда акьадай ч1ал я.

Аялвилин бине дидедин ч1алалай башламиш жезва. Хайи ч1ал себеб яз,аялдикай жуван халкьдиз вафалу инсан жезва. Гьавиляй,аялвал арадал гъун ,тербияламишун лап важиблу кар я.

Ч1ал,чал несилрилай къвезвай алат я. Гьаниз килигна,и карда хизандин везифа зурба я.

Хизан,инсандин руьгьдин девлетрикай лап багьа сад яз гьисабзава. Гьелбетда,гьи ч1алал рахадат1а,иллаки диде-бубади тайинарда. Хайи ч1ал чир хьунин рекье сифтегьан менфят аялдиз гьа и кардикай хкатда. Вучиз лагьайт1а,ч1ал чир хьунин бине кутазвайди хизан я. Гьа ик1,жуван хайи ч1алал рахаз башламишуникди,аялди несилрилай атанвай культурани вичелди ч1угвада.

Аялдиз жуван хайи ч1ал чир хьун,им уьмуьрдин ва т1ебиатдин къанун я. Гзафни-гзаф аялдин ч1ал,рахунар диде-бубадилай аслу я.

Алай вахтунда хизандин ва мектебдин вилик еке меселаяр ква:

                                            жуван халкь к1ан хьун;

                                            жуван ч1ал к1ан хьун;

                                            жуван адетар к1ан хьун;

И крар галачиз аялдиз жуван халкьдин культура чириз жедач.

Гьик1ван чирвилер чаз хьайит1ани,чи рик1елай фена к1андач,инсан вичин къеневай руьгьдал къуватлу ва вик1егь тирди.

Ам сифтени-сифте жуван несилдиз ,халкьдиз ва хайи ч1алаз ийизвай гьуьрметдилай аслу я. Эгер чаз чи адетар к1ан тахьайт1а,чавай чи жегьил несилдал а адетар агакьариз тахьайт1а,культурадин ирс,ч1ал эсиллагь рекьида. Ам хуьдай ва вилик ракъурдай мурад гьар са касдин рик1е хьана к1анда.

Гьакъикъатда,чи уьмуьр ч1алан къене ава.

Хайи ч1ал чирунин карда хизандин важиблувал ам я хьи,саки са хейлин вахтунда аял хизандин къене  жезва,гьаниз килигна и карди са куьнивни гекъиг тежедай хьтин таъсир ийизва.

Хизан,ч1алан хандак1 я! Хизан,гьар са аялдин уьмуьрда важиблу везифаяр тамамарзавай,са мурад патал к1валахзавай исанар я. Аялдиз хайи ч1алал тербия гайила,адан ватанпересвилин гьисс  генани хкаж жеда.

Хайи ч1ал ва адетар хуьнин ва вилик финин карда халкьдин мецин эсеррини т1имил чка кьадач,эгер диде-бубайри аялрин рик1ел хайи ч1алал махар,мисалар ва миск1алар,манияр,гьисабунар хкайт1а.

Гуж авуна аялдиз жуван Ватан,ч1ал,хуьр к1анариз жедач. Ам чна гьа ик1,винидихъ къалурай меселайралди руьгь хкажна к1анда.

Мукьвал-мукьвал жуван Ватандикай рахана к1анда, ам гьар са касдиз виридалай багьа чка тирди чирна к1анда, жуван халкь к1ан хьун ,адаз гьуьрмет авун важиблу кар тирди чирна к1анда. И карда ч1ехи тир везифа хизандал ала. Хизандин метлеблувал виридалай ч1ехи я.Аялди гъвеч1и ч1авалай хизанда кажумай тербия ,ч1ехи хьайилани адан к1арабра амукьда.Гьавиляй,диде-бубаяр аял сифтени-сифте тербияламишзавай ксар я.Гьикьван абур чеб хизандин адетрал к1еви хьайит1а,гьакьван абурун аяларни гьак1 вердиш жеда. Чахъ ихьтин са мисал ава,дидени-буба аялрин чешне ва аялар абурун гуьзгуьяр я, лугьудай.

Багьа чаз амай ч1аларни я,амма жуван ч1алаз чна хайи ч1ал лугьузва. Ам несилар сад-садахъ агудзавай,еке метлеб авай гьалкъа я,гьавиляй,чна ам вилин нине хьиз хвена к1анда.о

Ч1ал халкьдин руьгь я! Къуй чи руьгь садрани хкахь тавурай!

Ч1ал квахь тавунин карда хизандин,иллаки дидедин важиблувал лап кьадарсуз еке я. Абурун вилик квай еке тир везифа,  ч1ал к1ан хьунихъ вердишарун,хайи ч1алал рахаз к1анарун,жуван хайи ч1алаз,культурадиз,адетриз,къайдайриз гьуьрмет ийиз тербияламишун ва са ч1авузни хайи ч1алал рахаз регъуь тахьун я.

Жуван хайи ч1ал тийижир касдивай, гьич са ч1авузни ,зун зи миллетдин векил я,лугьуз жедач!